Ferlinu lýkur síðan með fæðingu eða burði eins og það nefnist hjá hvölum . Hvalkýr eru yfirleitt frjóar einu sinni á ári og tekur meðgangan hjá skíðishvölum yfirleitt 10 til 14 mánuði . Stóru skíðishvalirnir koma einum kálfi til hvals á tveggja til fjögurra ára fresti . Hjá höfrungum tekur meðgangan um 12 mánuði og skýrir lengd hennar það hversu bráðþroska kálfarnir eru við burð . Ólíkt ungviði landspendýra sem getur falið sig í landslaginu getur lítill og umkomulaus kálfur ekki falið sig í hafinu nema hjá móður sinni og öðrum dýrum í hópnum . Þetta gæti skýrt hversu hæfir kálfarnir eru til þess að bjarga sér þegar þeir eru nýfæddir . Ingibjörg Gunnarsdóttir er prófessor í næringarfræði við Matvæla - og næringarfræðideild Háskóla Íslands og forstöðumaður Rannsóknastofu í næringarfræði við Háskóla Íslands og Landspítala . Ingibjörg hefur rannsakað áhrif næringar á meðgöngu á heilsu móður og tengsl næringar og vaxtar fyrstu ár ævinnar við heilsu allt fram á fullorðins ár .